b'\n_START_ARTICLE_\nRadetzky-marssi\n_START_PARAGRAPH_\nRadetzky-marssi on Johann Strauss vanhemman vuonna 1848 s\xc3\xa4velt\xc3\xa4m\xc3\xa4 sotilaallinen marssi. Kappaleen nimi viittaa marsalkka Joseph Radetzkyyn, joka saavutti samana vuonna voiton Custozan taistelussa. Kappale on eritt\xc3\xa4in tunnettu ja k\xc3\xa4ytetty juhlamarssina my\xc3\xb6s ei-sotilaallisissa yhteyksiss\xc3\xa4. Se on aina Wienin filharmonikkojen uudenvuodenkonsertin p\xc3\xa4\xc3\xa4t\xc3\xb6skappaleena. Radetzky-marssin kohdalla poikkeuksellisesti pidet\xc3\xa4\xc3\xa4n hyv\xc3\xa4ksytt\xc3\xa4v\xc3\xa4n\xc3\xa4, ett\xc3\xa4 yleis\xc3\xb6 ly\xc3\xb6 tahtia musiikin mukana.'